Ehdotus neuvoston asetukseksi tietyistä Itämeren, Belttien ja Juutinrauman vesialueiden kalavarojen teknisistä säilyttämistoimenpiteistä annetun asetuksen (ETY) N:o 1866/86 muuttamisesta kuudennen kerran



Virallinen lehti nro C 044 , 16/02/1996 s. 0006



Ehdotus neuvoston asetukseksi tietyistä Itämeren, Belttien ja Juutinrauman vesialueiden kalavarojen teknisistä säilyttämistoimenpiteistä annetun asetuksen (ETY) N:o 1866/86 muuttamisesta kuudennen kerran (96/C 44/05) KOM(95) 670 lopull. - 95/0338(CNS) (Komission esittämä 14 päivänä joulukuuta 1995) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 43 artiklan, ottaa huomioon komission ehdotuksen, ottaa huomioon Euroopan parlamentin lausunnon, sekä katsoo, että yhteisön kalastus- ja vesiviljelyjärjestelmän perustamisesta 20 päivänä jooulukuuta 1992 annetun neuvoston asetuksen (ETY) N:o 3760/92 (1) 2 ja 4 artiklan mukaisesti neuvosto toteuttaa saatavissa olevien tieteellisten lausuntojen perusteella tarvittavat säilyttämistoimenpiteet meren elollisten kalavarojen järkiperäisen ja vastuullisen hyväksikäytön varmistamiseksi kestävällä pohjalla; tätä tarkoitusta varten neuvosto voi vahvistaa pyydyksiä ja niiden käyttötapoja koskevia teknisiä toimenpiteitä, asetuksessa (ETY) N:o 1866/86 (2) vahvistetaan tietyt Itämeren, Belttien ja Juutinrauman kalavarojen tekniset säilyttämistoimenpiteet, Itämeren yleissopimuksessa perustettu kansainvälinen Itämeren kalastuskomissio, jäljempänä "Itämeren komissio", vahvistaa Itämerellä harjoitettaviin kalastustoimiin sovellettavat säännöt, Itämeren komissio ilmoitti 11 päivänä syyskuuta 1995 päivätyllä kirjeellään sopimuspuolina oleville valtioille tietyistä suosituksista, joista on päätetty sen 21. istunnossa ja joilla pyritään muuttamaan muun muassa teknisiä toimenpiteitä, ja Itämeren yleissopimuksessa (jäljempänä "Gdanskin yleissopimus") määrätään, että yhteisön on saatettava mainitut suositukset voimaan Itämeren, Belttien ja Juutinrauman vesialueilla, jollei yleissopimuksen XI artiklassa määrätyn menettelyn mukaisesta vastalausemenettelystä muuta johdu; ei ole syytä laatia tällaisia vastalauseita, ON ANTANUT TÄMÄN ASETUKSEN: 1 artikla Muutetaan asetus (ETY) N:o 1866/86 seuraavasti: 1. Korvataan 2 artiklan 1 kohdassa lohta (Salmo salar) ja meritaimenta (Salmo trutta) koskevat säännökset seuraavasti: "Lohi (Salmo salar) ja meritaimen (Salmo trutta) (¹): Ajoverkoilla tai ankkuroiduilla verkoilla: 15.6.-30.9. Osa-alueet 29, 30 ja 31 linjan 59°30' pohjoista leveyttä pohjoispuolella: 1.6.-15.9. Ajosiimoilla ja ankkuroiduilla siimoilla: 1.4.-15.11. Osa-alueen 32 osa-alueilla: 1.7.-15.9. (¹) Pyyntikieltoalue pyyntikieltoaikana on neljä merimailia perusviivoista mitattuna, lukuun ottamatta osa-aluetta 32 sekä Suomen vesialueella olevaa aluetta linjan 22°30' itäistä pituutta itäpuolella (Bengtskärin majakka), joilla pyynti on kielletty ajosiimoilla ja ankkuroiduilla siimoilla 1.7.-15.9." 2. Korvataan liitteessä IV oleva (4) alaviite seuraavasti: "(4) Lukuun ottamatta osa-alueita 22-24, joilla tavallisten troolien ja ankkuroitujen kierrenuottien sallittu silmäkoko on 90 mm." 2 artikla Tämä asetus tulee voimaan 1 päivänä tammikuuta 1996. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. (1) EYVL N:o L 389, 31.12.1992, s. 1 (2) EYVL N:o L 162, 18.6.1986, s. 1, asetus sellaisena kuin se on viimeksi muutettuna asetuksella (EY) N:o 2250/95 (EYVL N:o L 230, 27.9.1995, s. 1).